cyanic-selkie/wikianc huggingface dataset:
Ampass
Ampass on vald (Gemeinde) Austrias Tirooli liidumaal Innsbrucki ringkonnas. Vald asub 651 m kõrgusel merepinnast.
Valla pindala on 7,9 km². 1. jaanuaril 2016 elas vallas 1810 inimest.
Asend
thumb|Ampass Ampass paikneb terrassil Inntali lõunaküljel, vanal soolateel Hall in Tirolist Matrei am Brennerisse, praegu kohalik tee (Landesstraße) L 38 (Ellbögener Straße). Ampassi ühendab otse Innsbruckiga, mis on 8 km kaugusel, maantee L 283 (Ampasser Straße). Küla servas asub Taxerhofsee, mida ümbritsevad roog ja märgala, mis sobib elupaigaks haigrutele ja västrikutele.
Ajalugu
pisi|püsti|1634. aastal küla tabanud katku mälestuseks püstitatud steel Viertelsäule Ampass on tõenäoliselt asustatud 15. sajandist eKr, mäelt leitud urnmatus on sellest ajast. Suurem arv leide, nagu nooleotsad, pronksprossid ja helmed, pärinevad Hallstatti kultuurist või La Tène kultuurist. Roomlased ehitasid sõjatee, mis ühendas Hall in Tiroli Matrei am Brenneriga läbi Iglsi, Sistransi, Lansi ja Ampassi. Ainus säilinud tõend Rooma ajast on graniidist 1,9 m kõrge verstapost, mis on ikka veel oma algsel kohal; see võeti 1254. aastal aluseks Wilteni ja Ampassi kihelkonna vahelise piiri määramisel. Ampass kannatas 7. sajandil, nagu kogu Tiroolgi, bajuvaaride sissetungi all, millest on säilinud skeletijäljed. 1056. aastal ehitas keiser Heinrich IV, kes sai keisriks kuueaastasena pärast oma isa Heinrich III surma, kabeli, mille avas Brixeni piiskop Altwin ja mis hiljem ülendati "kuninglikuks kabeliks".
1145. aastal on Ampassi dokumentides esmamainitud kui Ambanes, nimi tähendas keldi keeles 'kahe jõe vahel', oli sel ajal Sonnenburgi kohtu jurisdiktsiooni all. 1313. aastal ülendati see vallaks koos oma fiskaalautonoomiaga ja sel aastal oli maksumaksjate loendis 22 perekonda. Kaubanduse intensiivistumisega lõuna suunas renoveeriti ja laiendati 1552. aastal iidne Rooma tee. 1634. aastal tabas küla katk, mis vähendas suuresti elanikkonda. Katku mälestuseks püstitati tee äärde Sonnenbüheli mäele pühendusega steel, tuntud kui Viertelsäule; sellest sai Ampassi embleem ja see on kõige kuulsam gooti steel Tiroolis.
Tirooli mässu ajal oli vallas mitu kokkupõrget, mässajaid juhtisid Josef Speckbacher, krahv Victor Dankl ja Ampassist pärit Kaspar Sautner. Pärast võitu baierlaste ja prantslaste üle läks Ampass Hall in Tiroli ringkonnakohtu alluvusse. 1840. aastast kuni 1900. aastate alguseni Innsbrucki tööstusliku laienemise tõttu rahvastik vähenes, kuna rahvas eelistas kolida linna, mis pakkus paremaid töövõimalusi. "Viertelsäule" sai teadmata ründajate poolt 1876. aastal kannatada, taastati ja pandi tagasi oma kohale; seda restaureeriti 1906. aastal ja 1997. aastal Johannes Stephan Schlögli poolt. Viimastel aastatel kasvas Ampass suuremaks põllumajanduses ja eluasemekogukondades.
Vaatamisväärsused
pisi|püsti|Ristija Johannese kihelkonnakirik
Ristija Johannese kihelkonnakirik
1056. aastal lasi keiser Heinrich IV ehitada kabeli, mille pühitses sisse Brixeni piiskop Altwin. 1426. aastal ehitati uus gooti stiilis Ristija Johannesele pühitsetud kirik, mis 1546. aastal hävines sõjapurustustes ja 1567. aastal põles. 1574. aastal ehitis taastati ja avati teenistuseks, kuid 1698. aasta maavärin hävitas selle. Kirik ehitati uuesti üles 1744. aastal ja taastati barokkstiilis.
Püha Vituse kirik
Pühale Vitusele pühitsetud kiriku ehitasid 1429. aastal soolavedajad. 1521. aastal ehitati kirik ümber vanadele vundamentidele ja altari taga on veel näha jälgi soolavedajate kirjetest. Pärast kiriku restaureerimist leiti freskosid Karl V, Aragoni, Sitsiilia, Ungari ja Böömimaa sümboolikaga.
Idiootsuse Revolutsioon
Idiootsuse Revolutsioon oli Tallinnas tegutsenud Eesti punkansambel.
Lucka
Lucka on linn Saksamaal Tüüringis Altenburgi maakreisis.
Linnaosad
Lucka on jaotatud kolmeks osaks: linn ise, Breitenhain ja Prößdorf.
Eduard Brindfeldt
pisi|Aasta kutseõpetaja 2020 Eduard Brindfeldt (sündis 15. oktoobril 1962 Usbekistanis Fergana orus Kokandi linnas) on eesti haridustegelane.
Elulugu
Ta on sündinud 1962. aastal Usbekistanis Fergana orus Kokandi linnas. Tema isa on kreeklane ja ema eestlane, Eestis on ta elanud alates 1962. aastast.
Haridus
Õppinud Tallinna 42. Keskkoolis. Pärast kaheksandat klassi astus Tallinna Polütehnikumi, mille lõpetas 1983. aastal kiitusega. Samal aastal astus Tallinna Polütehnilisse Instituuti (TPI). Kaitses doktorikraadi 2013, (juh) Elmo Pettai, Visuaalselt struktureeritud meetodid ja vahendid tootmise automatiseerimiseks, Tallinna Tehnikaülikool, Energeetikateaduskond, Elektrotehnika instituut.
Töökäik
Pärast TPI lõpetamist asus tööle Tallinna 19. Tehnikakooli elektri -ja automaatika õpetajaks. Tehnikakoolis õppis kolm aastat, misjärel läks õppima Usuteaduste Instituuti. Usuõpingud lõpetas Venemaa Luterlikus Akadeemias. Õpingute ajal töötas ta Peterburi Jaani kiriku diakonina.
1998. aastal tuli Venemaa ebakindla majandusliku ja poliitilise situatsiooni tõttu tagasi Eestisse ja rajas siin oma äri, mis tegeles infotehnoloogia, disaini ja kujundusega. 2002. aastast töötas Tallinna Tööstushariduskeskuses elektroonika ja automaatika kutseõpetajana.
2010. aastast töötas ta Tallinna Tööstushariduskeskuse mehaanika- ja elektroonika osakonna juhatajana, 2022. aasta seisuga on Tallinna Tööstushariduskeskuse tehnoloogiadirektor.
Lisaks õppetööle on panustanud õppematerjalide arendamisse, kutseeksamitesse, osalenud aktiivselt Kutsekoja kutsestandardite loomises ja uuendamises, samuti Eesti Masinatööstuse Liidu kutseandmise komisjoni töös.
Loometöö ja projektid
2019–2022 INLEARC projekti eesmärgiks on töötada välja metoodika ja tehisintellektipõhised uudsed õppematerjalid robootika ja mehhatroonika vallas kutseõppeasutuste e-õppe platvormidel kasutamiseks. Suurt tähelepanu pööratakse visualiseerimisele, virtualiseerimisele ja selle kaudu reaalsete robootika töökohtade (3D ja 360-kraadi põhimõttel) õpetamisele. Projekti eesmärgiks on tuginedes tööstuse vajadustele mitmekesistada ja uuendada nii õppeprotsessi (virtuaalse töökoha toomine õppeklassi) kui õppematerjale, sealhulgas kasutades probleemõppe ja mängupõhimõtteid. Kutseõppe õpilaste teadmised ja oskused vastavad selle abil rohkem tööstuse vajadustele ning nad on tööturul konkurentsivõimelisemad. Tööstusettevõtetel on tööturult lihtsam leida vastavate oskustega robootika- ja mehhatroonikaspetsialiste. (Tallinn, Innovaatiliste Masinaehituslike Tootmissüsteemide Tehnoloogiate Arenduskeskus IMECC (Innovative Manufacturing Engineering Systems Competence Centre - IMECC) ).
1914–1916 Projekti “New didactical approach in mechatronics vocational education – NEDIA” (“Uus didaktiline lähenemine mehhatroonika valdkonna kutseõppes – NEDIA”), Erasmus+ Programmi Võtmetegevus 2: Strateegiline partnerlus suunal koordineerib riikliku büroona Archimedes. (Innovaatiliste Masinaehituslike Tootmissüsteemide Tehnoloogiate Arenduskeskus IMECC (Innovative Manufacturing Engineering Systems Competence Centre - IMECC) ).
SA INNOVE projektis „Kutseõppe riiklike õppekavade rakendumist toetavate õppematerjalide koostamine“ osalemine, õpiku "MEHHATROONIKA KOMPONENDID" välja töötamine 2014–2015.
Osales "Tootmise automatiseerimise õppekava ja uuenduslike õppevahendite arendamine väikese ja keskmise suurusega ettevõtete töötajatele" rahvusvahelises Gabrovo projektis (Teemaks on pneumo- ja hüdrotäiturid) - 2009–2011.
Energia- ja geotehnika doktorikooli interdistsiplinaarne uurimisprojekt Teema: „Toote valmistusmoodulite energiatõhus juhtimine“ 2010-2013
Sisetööde elektriku, tase 4 õppekava välja töötamine, projekti „Kutsehariduse korralduse ja õppekavade reform“ raame.
Kutseõppeasutuste „Elektroonika ja automaatika erialade riiklik õppekava“ välja töötamine ja töögrupi juhtimine.
2020. aastal valiti aasta kutseõpetajaks.
HSUPA
HSUPA (High Speed Uplink Packet Access 'Kiire Üleslaadimise Pakettside Juurdepääsutehnoloogia', ka kiire üleslingiga pakettpöördus) on UMTS (3G) võrgu edasiarendustehnoloogia, mis võimaldab mobiilse interneti üleslaadimiskiirust kuni 5,76 Mbit/s. Tehnoloogia on alati kasutuses koos kiiret allalaadimist võimaldava HSDPA tehnoloogiaga (kuid ei pruugi vastupidi olla). HSDPA-d ja HSUPA-d koos nimetatakse ka HSPA-ks. Samuti on käibel nimetus 3,5G. Siiski ei tähenda 3,5G automaatselt HSUPA olemasolu (küll tähendab see HSDPA olemasolu).
HSUPA-d toetavad veel vaid väga vähesed uuemad mobiiltelefonid, ja sedagi vaid kiirusel kuni 2 Mbit/s. Küll aga toetab seda juba suurem osa praegusel ajal müüdavaid mobiilseid andmesidemodemeid. Varasematel aastatel müüdud modemid, nagu näiteks Eestiski väga populaarsed Huawei E220 ja E169 mudelid, toetavad vaid HSDPA tehnoloogiat, kuid ei toeta HSUPA-d, isegi kui mobiilsidevõrk seda võimaldab. Sellisel juhul toimub üleslaadimine standardsel UMTS võrgu kiirusel kuni 384 kbit/s. Eestis võimaldavad HSUPA-d kõigi nelja mobiilsideoperaatori UMTS võrgud. EMT ja Elisa võrgud võimaldavad maksimaalset üleslaadimise andmesidekiirust 5,76 Mbit/s, Tele2 ning Tallinn Mobile 3G võrgud kuni 2 Mbit/s.
Martin Kork
pisi|Martin Kork filmis "Apteeker Melchior" Martin Kork (sündinud 27. septembril 1996) on eesti näitleja.
Ta on lõpetanud 2015. aastal Tallinna Tehnikagümnaasiumi ja 2020. aastal Eesti Muusika- ja Teatriakadeemia lavakunstikooli 29. lennus (kursuse juhendajad Anu Lamp ja Elmo Nüganen).
2020. aasta sügisest alustas Martin Kork tööd Tartu Uues Teatris koos kursusekaaslaste Elise Metsanurga, Andreas Aadli ja Ekke Heklesega. Lisaks Uue Teatri ja lavakunstikooli lavastustele on ta mänginud filmides "Soo" ja "Apteeker Melchior".
Martin Kork on maausuline.
Jacques Bataille
Jacques Bataille (sündinud 20. septembril 1929 Amiensis) on Prantsusmaa endine poksija.
Bataille võitis sulgkaalus (kuni 58 kg) 8. Euroopa meistrivõistlustel (Oslo, 1949) kuldmedali ja tuli Euroopa meistriks.
Bataille poksis oktoobrist 1950 kuni märtsini 1956 elukutselisena. Ta pidas kokku 53 kohtumist, millest võitis 37 (neist 17 nokaudiga) ja kaotas 13 (neist 2 nokaudiga) ning viigistas 3 kohtumist.
Madalpääsfilter
Madalpääsfilter on sagedusfilter, mis laseb läbi lõikesagedusest madalama sagedusega signaalid ja ülejäänud sagedusega signaalid tõkestab.
ESTO 2019
Esmakordselt ESTO-de ajaloos toimus festival järjest kahes riigis – Eestis ja Soomes – ning kolmes linnas – Helsingis, Tartus ja Tallinnas. Festivali eesmärk oli sama kui varasematelgi kordadel: tuua taas kokku eestlaste kogukonnad üle maailma, tugevdades üleilmset eesti meelt ja ühtekuuluvustunnet. ESTO 2019 fookuses on noored ja festivali kandis pealkirja "Meie tulevik".
Madalpääsfilter
pisi|püsti=1.7|Filtri sagedustunnusjooned: a ‒ ideaalne tunnusjoon; b ‒ reaalne tunnusjoon; c ‒ lõikesagedus fl
Ala, mille ulatuses madalpääsfilter laseb madala sagedusega signaalid läbi, kutsutakse pääsualaks ja ala, millest alates kõrged sagedused alla surutakse, kutsutakse tõkkealaks. Vahepealne ala, kus pääsuala läheb üle tõkkealaks, kutsutakse siirdealaks. Mida kitsam on siirdeala, seda vähemal määral soovimatuid sagedusi filtrist läbi pääseb.
Madalpääsfiltreid kasutatakse paljudes signaalitöötlusevaldkondades, näiteks helitöötluses ja pilditöötluses.
RC-madalpääsfilter
pisi|RC-madalpääsfilter Ue – sisendpinge, Ua –väljundpinge Lihtsa madalpääsfiltri saab luua takisti ja kondensaatori abil, kus takisti R on filtri väljundisse ühendatava koormusega jadamisi ja kondensaator C koormusega rööbiti. Kui filtri sisendsignaali sagedus on madal, siis kondensaatori reaktiivtakistus on takisti takistuse suhtes suur ja seega suurem osa pingest rakendub väljundklemmide vahele ühendatud koormusele. Kui sisendsignaali sagedus on kõrge, siis kondensaatori reaktiivtakistus on takisti takistuse suhtes väike ja suurem osa pingest langeb takistile.
RC-madalpääsfiltri lõikesagedus määratakse takistusega R ja mahtuvusega C vastavalt valemile :
RL-madalpääsfilter
Teine lahendus, kuidas lihtsasti luua madalpääsfiltrit on kasutada takistit ja induktiivpooli. Seejuures tuleb RC-madalpääsfiltriga võrreldes takisti asukoht ära vahetada ehk pool peab olema koormusega jadamisi ja takisti koormusega rööbiti. Kui filtri sisendsignaal on kõrge sagedusega, siis pooli reaktiivtakistus on takisti takistusega võrreldes suur ja kõrged sagedused surutakse maha. Sisendsignaali madala sagedusega komponentide jaoks on reaktiivtakistus takisti takistusega võrreldes väike ja madala sagedusega signaal lastakse läbi. RL- madalpääsfiltri lõikesageduse väärtus sõltub pooli induktiivsusest ja takisti takistusest ja on arvutatav valemiga
Digitaalne madalpääsfilter
Selleks et digitaalselt üht sagedusspektri osa eemaldada, kasutatakse sinc-filtrit, mille impulsskosteks on sinc-funktsioon. Sellel põhineb ideaalne madalpääsfilter, mis eemaldab kõik sagedused, mis on lõikesagedusest suurema väärtusega, nii et siirdeala praktiliselt puudub. Reaalne filter erineb siiski ideaalsest madalpääsfiltrist, sest sinc-funktsiooni impulsskoste on ajas lõpmatu pikkusega ja sinc-funktsioon lainetab vahemikus –\infty kuni +\infty.
Et luua tegelikult kasutatavat madalpääsfiltrit, tuleb sinc-funktsioonile teha väiksed muudatused. Esiteks tuleks luua sinc-filtri kernel, mis on lõpliku pikkusega ehk et see koosneks M + 1 punktist, kus M on paarisarv. Teiseks tuleks loodud filter akendada, et saada eelmainitud lainetamisest lahti. Enamasti akendatakse sinc-filtrit Blackmani aknaga, sest see surub filtri tõkkealas kõrgemaid sagedusi paremini maha kui teised aknad.
Loodud madalpääsfiltrit saab rakendada sisendsignaalile, kui sisendsignaal ja madalpääsfilter omavahel ajaliselt konvoleerida. Teine võimalus on viia signaal Fourier' teisendusega sagedusdomeeni ja seal teostada nendevaheline korrutamine.
Kasutamine
Helisüsteemides kasutatakse madalpääsfiltreid näiteks muutmiseks ja selleks, et suunata madalama sagedusega helisignaalid bassikõlarisse.
Pilditöötluses kasutatakse madalpääsfiltrit piltide udustamiseks ja müra eemaldamiseks. Selleks et pilti saaks filtreerida, tuleb luua madalpääsfiltri kernel, milleks on siis kahemõõtmeline m \times m maatriks, kus m on paaritu arv. Tööpõhimõte seisneb selles, et kõik pildi pikslid, mis jäävad kerneliga kohakuti, korrutatakse vastava kerneli väärtusega ja siis liidetakse kõik väärtused kokku ja kerneli keskmise elemendiga kohakuti olev piksel saab siis arvutatud tulemuse oma uueks väärtuseks. See protsess viiakse läbi kõigi pildi pikslitega. Kerneli suurusest ja elementide väärtustest sõltub, kui uduseks pilt muutub ja kui palju müra pildilt eemaldatakse.
Vitamiini tänav
Vitamiini tänav on tänav Tartus Veerikul.
Vitamiini tänav algab ristmikult, kus saavad kokku Näituse, Ludvig Puusepa, Nikolai Lunini, Veeriku ja Ilmatsalu tänav. Teiste tänavatega sel ühist ristmikku ei ole. Vitamiini tänav kulgeb põhja ja lõpeb raudtee juures tupikuna. Tänav on 450 m pikk.
Tänava lõpus on bensiinijaam.
Tänav, nagu Nikolai Lunini tänavgi, oli varem osa Suur kaare tänavast.
Falkirk
Falkirk on linn Suurbritannias Šotimaal, Falkirki omavalitsuse keskus.
Ajalugu
Falkirki ala oli strateegilise tähtsusega juba 2. sajandil, kui roomlased ehitasid Clyde'i lahte ja Forthi lahte ühendava Antoninuse valli, mille üks kindlustornidest asus tänapäeva linna kohal. 6. ja 7. sajandil piirkonda jõudnud misjonärid ehitasid kiriku, mille järgi sai tänapäeva linn oma nime (gaeli An Eaglais Bhreac ja šoti Fawkirk tähendavad 'täpiline kirik').
22. juulil 1298 said Falkirki lahingus šotlased William Wallace'i juhtimisel lüüa kuningas Edward I vägedelt.
Teises Falkirki lahingus 7. jaanuaril 1746 said valitsusväed lüüa jakobiitidelt.
18. sajandi lõpus rajati linna rauasulatustehas ja hakati rajama Forth-Clyde'i kanalit.
Sport
Linna jalgpalliklubi FC Falkirk mängib Šotimaa esiliigas.
Elfvik Film
Koostöös filmitootjaga Röde Orm Film AB valmis 2011. aastal film "Cubaton".
Selim I
pisi|Selim I tuğra Selim I (osmanitürgi keeles سليم اول Salim I; türgi keeles I. Selim; 10. oktoober 1470 – 22. september 1520), tuntud kui Selim I Julm (Sünge), oli Osmanite impeeriumi 9. sultan 1512–1520. Ta oli Bayezid II ja Gülbahar Hatuni poeg.
Selim sai 1481. aastal Osmanite riigi Trabzoni piirkonna asevalitsejaks ning valitses seal kuni 1510. aastani. Trabzoni piirkonna asevalitsejana vallutas ta Karsi, Erzurumi ja Artvini.
1512. aastal kukutas ta janitšaride toetusel oma isa Bayezid II võimult ning sai sultaniks. pisi|left|Osmanite impeerium 1481–1683 Valitsejana jätkas ta oma vanaisa Mehmed II, Konstantinoopoli vallutaja ja Bütsantsi alistaja vallutuspoliitikat. Sultan Selim I valitsusajal vallutasid Osmanid 1514. aastal Lähis-Idas Pärsia Safaviidide käest Mesopotaamia ja Kurdistani. Safaviidide Iraani šahh (1502–1524) Ismail I oli ühendanud Iraani ja naaberalade väikeriigid tugeva keskvõimu alla. Ismaili katse tungida Osmanite riiki lõppes 1514. aastal lüüasaamisega Çaldırani lahingus Eufrati jõel Osmanite sultani Selim I vastu.
1517. aastal vallutasid Osmanid Mamelukkide sultanaadi Süüria ning Egiptuse alad ja Levanti, Jeruusalemma, viimane sultan al-Muttawakil III vangistati ning Selim I Sünge viis kaliifitiitli Istanbuli. al-Muttawakil III pidi kaliifitiitlist loobuma ning andma türklastele üle tema valduses asuvad reliikviad: prohvet Muhammadi rüü ja mõõga. Pärast mõningast resideerimist Osmanite pealinnas lasi Selim kaliifi korruptsiooni tõttu vangi heita ning omastas tema tiitli. Selimi poeg Suleiman Tore lasi kaliifi küll vangist välja, ent sundis teda vandega kõigist kaliifi õigustest loobuma. Seejärel oli kaliifi tiitel Osmanite sultanite käes kuni 20. sajandi alguseni.
Oma vallutustega kahekordistas Selim I Osmanite impeeriumi territooriumi, ta saavutas kontrolli ida-läänevaheliste kaubateede üle ning hoidis kontrolli all ka muslimite pühasid linnu, Mekat ja Mediinat.
Tanel
Tanel on eesti mehenimi.
1. jaanuari 2017 seisuga oli Eestis eesnimi Tanel 2624 mehel. Tanel oli Eestis populaarsuselt 56. mehenimi. Tanel oli keskmiselt 30 aasta vanune (mediaanvanus on 31).
1. jaanuari 2023 seisuga oli Eestis eesnimi Tanel 2619 mehel. Tanel oli Eestis populaarsuselt 54. mehenimi.
Fredrik Sträng
pisi|Fredrik Sträng (2011) pisi|Fredrik Sträng (2012)
Fredrik Sträng (sündinud 25. märtsil 1977 Laxås Örebro läänis) on rootsi alpinist, retkleja ja dokumentalist.
Ta on Rootsi edukamaid alpiniste, kes on tõusnud 9 kaheksatuhandelise tippu. Esimese rootslasena tõusis ta 2003. aastal Dhaulagiri (8167 m) ja 2009. aastal (koos Niklas Hallströmiga) Makalu (8462 m) tippu. Viimati tõusis ta 2018. aastal Broad Peaki (8047 m) tippu.
Sträng on esimene rootslane, kes on käinud Seitsme tipu klubi kõigil 7 eri paigus asuvail mäetipul (2006). Sellel teemal ilmus tal 2007. aastal raamat ja dokumentaalfilm.
2007. aastal lõi ta dokumentaalfilmi "Fredrik Sträng och mysteriet på Everest" ('Fredrik Sträng ja Everesti saladus'), milles ta arutleb versiooni üle, mille järgi George Mallory võis jõuda 8. juunil 1924 Džomolungma tippu. Kui ta 2006. aastal oli Everestil, püüdis ta mäelt otsida Andrew Irvine'ile kuulunud fotoaparaati Kodak Vest, milles hüpoteetiliselt võinuks sisalduda tipus tehtud fotod Malloryst ja Irwine'ist.
K2
2008. aastal osales Sträng rahvusvahelises K2 ekspeditsioonis. Kaks alpinisti 8-liikmelisest grupist jõudis tippu. Fredrik Sträng ja Eric Meyer olid 1. augusti hommikul kõrgusel 8000 m, kui hindasid olukorda ohtlikuks ning otsustasid tipputõusu katkestada ja tagasi pöörata. Samal päeval toimus K2 ajaloos suurimaid tragöödiaid. 11 inimest hukkus. Peamine põhjus oli jäävaring. Sträng osales päästetöödel.
2017. aastal naasis Sträng grupiga K2-le, kuid ka seekord tema tipputõus nurjus.
Ta elab Stockholmis.
Parasvöötme kliima
thumb|Paraskliima on iseloomulik paraskliimavöötmele thumb|Parasvöötme mets Parasvöötme kliima ehk paraskliima on Alissovi kliimaklassifikatsiooni järgi kliimatüüp, mis on iseloomulik paraskliimavöötmele. See on levinud nii põhja- (Põhja-Ameerika ja Euraasia põhjaosas ning Vaikse ja Atlandi ookeani vastavatel laiuskraadidel) kui ka lõunapoolkeral (Lõuna-Ameerika lõunaosas ning Vaikse, Atlandi ja India ookeani vastavatel laiuskraadidel).
Samuti on parasvöötmes aktiivne tsüklonite tegevus, sest vöötmes esinevad polaarsed ja arktilised frondid. Seetõttu on ilm seal väga muutlik. Tihti suubuvad sinna nii arktilised kui ka troopilised õhumassid, mille tõttu võib õhutemperatuur järsult muutuda.
Kuna parasvöötme ulatus on mitu tuhat kilomeetrit, siis erinevad eri kohtade kliimatingimused suuresti. Selle tõttu eristatakse paraskliima sees mitut kliimatüüpi:
Tüüpilised kliimadiagrammid
Põhjapoolkeral esinevad kõik need kliimatüübid, aga lõunapoolkeral mandrilist paraskliimat peaaegu pole. Ookeanide piirkondades kujuneb mereline paraskliima, mandrite siseosas mandriline paraskliima. Väga erinev on mandrite lääne- ja idarannikute kliima. Läänerannikute kliima kujuneb mereliste õhumasside mõjul, neile on iseloomulik üleminekuline paraskliima. Mandrite idarannikutel, eriti Aasias, kujuneb mussoonparaskliima.
Köppeni kliimaklassifikatsiooni järgi vastavad paraskliimatüübile kliimatüüpide variandid Df ja Dw.
Pinocchio (film 1911)
"Pinocchio" on Giulio Antamoro poolt Itaalias 1911. aastal loodud tummfilm.
Tegemist on Carlo Collodi teose "Pinocchio seiklused" esimese ekraniseeringuga.
Kõima karstiala
Kõima karstiala (ka: Kõima lookarstiala) on karstiala Pärnu maakonnas Lääneranna vallas Kõima asula lähedal.
Karstiala paikneb loopealsel, kus paljanduvad lubjakivid. Alal esineb mitmeid karstinähtuseid.
300 eKr
300. aasta eKr oli 300. aasta enne meie ajaarvamist, Vana-Rooma ajaarvamise järgi ab urbe condita CDLIV (454).
Wagrain
Wagrain (baieriaustria keeles: Wågroã) on alev ja vald (Marktgemeinde) Austria Salzburgi liidumaa Sankt Johann im Pongau ringkonnas. See asub kõrgorus, mis ulatub Salzachist Sankt Johann im Pongau juures (läänes) Ennsini (idas). Vallaosad on Hof, Hofmarkt, Schwaighof ja Vorderkleinarl.
Ajalugu
Wakreini asulat Salzburgi peapiiskopkonnas on esmamainitud 1243. aasta dokumendis. Algselt kaevandusalana oli Wagrain 18. sajandi algul krüptoprotestantismi keskus katoliiklikus riigis. 1732./33. aasta paiku saatis vürstlik peapiiskop Leopold Anton von Firmian protestandid välja; enamus võttis vastu Preisimaa kuninga Friedrich Wilhelm I kutse ja asus Ida-Preisimaa provintsi, mis oli katkust laastatud.
Täna sõltub Wagrain peamiselt turismist. See asub Ski Amadé kuurortide orus, mis on üks suurimaid suusakuurortide võrgustikke Euroopas. Suviti viivad suusatõstukid jalgratturid mägedesse suviseks mägirattasõiduhooajaks.
Wagrain on Atomic suusavabriku algkodu, mille 1955. aastal asutas Alois Rohrmoser, kes ostis rattasepatöökoja ja laiendas oma tootmist talispordivarustusele, nagu suusad ja kelgud, kasutades kohalikke puiduressursse ja nelja käsitöölise meeskonda.
Ciacova
Ciacova (ungari keeles Csák, saksa keeles Tschakowa, serbia keeles Чаково, Čakovo) on linn Rumeenias Timiși maakonnas. Linn asub ajaloolises Banaadi piirkonnas Timiși jõe ääres, maakonnakeskusest Timișoarast ligikaudu 27 km lõunaedelas.
Linna haldusalasse kuulub neli küla: Cebza, Macedonia, Obad ja Petroman.
Asulat on esmamainitud ajavahemikul 1220–1224. Linnaõigused sai Ciacova 2004. aastal.
Griffen
Omavalitsuse osad on Griffnerthal, Großenegg (Tolsti Vrh), Haberberg (Gabrje), Kaunz (Homec), Kleindörfl (Mala vas), Pustritz (Pustrica), Sankt Kollmann (Šentkolman), Wölfnitz (Golovica) ja Wriesen (Brezje).
Ajalugu
thumb|left|Griffeni lossi varemed
Asulat on esmamainitud 822. aasta dokumendis pärast Karantaania liidendamist Karolingide impeeriumisse ja arenemist Baieri Kärnteni margiks. 1124. aastast alates püstitas piiskop Otto von Bamberg Saksamaa kuninga Heinrich II käest 1007. aastal saadud piiskopkonna Kärnteni valdustesse Griffeni lossi. Keiser Friedrich I Barbarossa tunnistas Grivena kindluse 1160. aastal Bambergi mõisaks. 1237. aastast oli Griffenil turuõigus.
thumb|Griffeni klooster
U. 1233. aastast laiendasid Bamberg piiskopid romaani stiilis Griffeni kihelkonnakirikut ja ehitasid selle ümber premonstratenside kloostriks. Esimesed kanoonikud tulid Veßra kloostrist Frangimaa Hennebergi krahvkonnas. Kloostrikompleks valmis 1272. aastal ja 17. sajandil suurendasid barokkhooned seda märkimisväärselt. Griffen jäi ainsaks premonstratenside kloostriks Sise-Austria maadel kuni selle kaotamiseni keiser Joseph II valitsemise ajal 1786. aastal.
Griffen ise jäi Bambergi piiskopkonna valduseks, kuni 1759. aastal ostis mõisa keisrinna Maria Theresia. Loss lagunes ja on täna varemeis. Tänapäevane omavalitsus tekkis 1850. aastal, ajutiselt kuulus sellesse ka Ruden. Pärast 1920. aasta Kärnteni plebistsiiti tekkis sloveeni- ja saksa-keelse elanikkonna vahele palju pingeid, mis kulmineerus Kärnteni sloveenide tagakiusamise ja ümberasustamisega pärast Austria anšlussi Natsi-Saksamaasse 1938. aastal.
Euroopa Liidu rajajad
Euroopa ühtsusele aluse panijad
Euroopa Liit loetleb oma kodulehel rajajatena järgmisi mehi : Mõned teised allikad räägivad vähematest nimedest.
Ettepanekud ja Rooma
Krahv Richard Coudenhove-Kalergi (1894–1972) avaldas 1923. aastal Pan-Euroopa manifesti, mis asutas sellenimelise liikumise. 1950. aastate alguses kutsus Robert Schuman (1886–1963) oma deklaratsioonis, mis põhines Jean Monnet' (1888–1979) plaanil, Euroopa Söe- ja Teraseühendust rajama. Monnet'st sai Euroopa Komisjoni esimene president ning Schuman töötas hiljem Euroopa Parlamendi presidendina ja andis silmapaistva panuse Euroopa integratsioonile.
Rooma lepinguga loodi 1957. aastal Euroopa Majandusühendus. Kuigi kõiki selle lepingu allkirjastajaid ei peeta Euroopa Liidu rajajate hulka kuuluvaks, on seda näiteks Paul-Henri Spaak (1899–1972), kes töötas mainitud lepingu kallal, oli seotud Beneluxi liiduga ning oli ka esimene Euroopa Parlamendi president. Teised Euroopa Liidu rajajad, kes Rooma lepingule alla kirjutasid, olid Konrad Adenauer (1876–1967) Saksamaalt ja Joseph Bech (1887–1975) Luksemburgist.
Teisi kandidaate
Lisaks sellele on Euroopa ühtsuse rajajate hulka kuuluvaks peetud ka järgmisi isikuid :
Albedyll
Albedyll (d'Albedyhll, Albedelle, Albedille; vene Альбедиль) on itaalia päritolu baltisaksa aadlisuguvõsa.
2. märtsil 1720 sai Liivimaal sündinud jalaväe kindralleitnant Henrik Otto von Albedyl (1666–1738) Rootsi vabahärratiitli ja immatrikuleeriti samal aastal Rootsi rüütelkonda vabahärra suguvõsana Albedyl Nr.182.
Samal päeval sai vabahärratiitli ka tema sugulane, ratsaväe kindralmajor Christer Henrik d'Albedyhll (1679–1750), kes immatrikuleeriti Rootsi rüütelkonda vabahärra suguvõsana d´Albedyhll Nr.183.
See vana aadli suguvõsa immatrikuleeriti 1. veebruaril 1745 Eestimaa (Nr.2), 1747 Liivimaa (Nr.35) ja Kuramaa (Nr.211) rüütelkonda.
Suguvõsale kuulusid teistehulgas Lode (Lohdenhof; Laitzem ; läti Lodes muiža), Turaida kihelkonnas; Lielstraupe (Groß-Roop) ja Stalbe (Stolben) Straupe kihelkonnas, Dzērbene (Serben), Vana-Võidu (Woidoma), Aimla (Aimel), Kunda (Kunda), Sauste (Sauß) ja Ageri (Aggers) mõis.
Meuselwitz
Meuselwitz on linn Saksamaal Tüüringi liidumaal Altenburgi maakreisis. See asub 12 km Altenburgist loodes ja 11 km Zeitzist idas.
Gerald Vanenburg
Gerald Mervin Vanenburg (sündinud 5. märtsil 1964) on Hollandi endine jalgpallur, poolkaitsja.
Koondisekarjäär
Hollandi jalgpallikoondises mängis ta aastatel 1982–1992 42 mängu ja lõi 1 väravat.
Nitrorühm
Nitrorühm on orgaanilise ühendi molekuli osa, selles esinev funktsionaalrühm –NO2. Seejuures orgaanilise molekuli süsiniku aatom on ühendatud lämmastiku aatomi kaudu kahe hapniku aatomiga.
Varanasi
Varanasi (Vārānasī (sanskriti keeles vārāṇasī), ka Kāšī või Benares) on linn Indias tänapäeva Uttar Pradeshi osariigis Gangese vasakul kaldal ning asub osariigi pealinnast Lucknow'st 320 km kaugusel kagus. See on üks India olulisematest pühapaikadest.
Nitrorühm
Nitrorühma sisaldavaid ühendeid nimetatakse nitroühenditeks. Formaalselt esineb nitrorühm ka lämmastikhappeestrites (nitraatides): R-O-NO2.
Varanasi
Ühena seitsmest hinduismi pühast linnast on Vārānasī tähtis palverännakute sihtpunkt, kus sooritatakse puhastavaid suplusi ja põletatakse surnuid, kelle tuhk heidetakse Gangesesse.
Nitrorühm
Nitrorühma molekuli sisseviimise reaktsiooni nimetatakse nitreerimiseks.
Varanasi
Seal asub arvukalt pühamuid, teiste seas ka üks kuulsamaid Šiva templeid.
Vārānasīt peetakse üheks vanemaks pidevalt asustatud linnaks maailmas. See on olnud läbi sajandite hinduismi kultuuri- ja hariduselu keskus.
Buddha Šākjamuni pidas Vārānasī lähedal Sārnāthis oma esimese jutluse "Seadmuseratta käimapanemine".
UEFA Meistrite Liiga finaal 2016
UEFA Meistrite Liiga finaal 2016 oli Euroopa klubijalgpalli tähtsaima turniiri, UEFA Meistrite Liiga 61. hooaja (24. hooaeg selle ümbernimetamisest Euroopa Meisterklubide Karikalt UEFA Meistrite Liigale) finaalmäng. Mäng toimus 28. mail 2016 San Siro staadionil Milanos Itaalias. Meistrite Liiga turniiri korraldab UEFA.
Juri Fedkovõtši nimeline Tšernivtsi Rahvusülikool
Juri Fedkovõtši nimeline Tšernivtsi Rahvusülikool (ukraina keeles Чернівецький національний університет імені Юрія Федьковича) on ülikool Ukrainas Tšernivtsis.
UEFA Meistrite Liiga finaal 2016
2016. aasta finaalmäng peeti kahe Hispaania klubi, Real Madridi ja Atlético Madridi vahel. Samad meeskonnad mängisid ka turniiri 2014. aasta finaalis ning teist korda ajaloos olid mõlemad finalistid samast linnast. Mängu võitis Real Madrid penaltiseerias 5:3 pärast 1:1 viigilist lisaaega ning teenis rekordilise 11. meistriliiga tiitli.
Real Madrid teenis sellega õiguse mängida sama hooaja UEFA Euroopa Liiga võitjate vastu 2016. aasta UEFA Superkarikal. Samuti kvalifitseeruti UEFA esindajatena 2016. aasta FIFA klubide maailmameistrivõistluste poolfinaali.
Juri Fedkovõtši nimeline Tšernivtsi Rahvusülikool
Ajalugu
Ülikool asutati 1875. aastal.
UEFA Meistrite Liiga finaal 2016
Mängupaik
San Siro, ametlikult Stadio Giuseppe Meazza, tehti UEFA täitevkomitee poolt finaali mängupaigana teatavaks 18. septembril 2014 Nyonis Šveitsis. See on neljas Euroopa Karika/Meistrite Liiga finaal, mis on peetud sellel väljakul. Varem on seal finaalmänge peetud aastatel 1965, 1970 ja 2001.
Juri Fedkovõtši nimeline Tšernivtsi Rahvusülikool
Ajalugu
Ülikoolis õpib üle 19 000 üliõpilase.
UEFA Meistrite Liiga finaal 2016
Mängupaik
San Siro ehitati 1925. aastal ning see avati 1926. aastal AC Milani koduväljakuna, linnale müüdi staadion 1935. aastal. Milano Inter hakkas väljakut rentima 1947. aastal ja alates sellest ajast jagavad kaks klubi omavahel staadionit. Inter võitis 1965. aastal esimese sellel väljakul mängitud Euroopa Karika finaali. San Sirol peeti 1934. aasta jalgpalli maailmameistrivõistluste, 1980. aasta Euroopa meistrivõistluste ja 1990. aasta maailmameistrivõistluste mänge. Hetkel mahutab staadion 80 018 inimest, kuid UEFA võistluste jaoks vähendatakse arvu natuke alla 80 000.
Feistritz ob Bleiburg
Feistritz ob Bleiburg (sloveeni: Bistrica pri Pliberku) on linn Austria Kärnteni liidumaa Völkermarkti ringkonnas.
Ajalugu
1920. aasta Kärnteni plebistsiidis oli Sankt Jakob üks 17 Kärnteni omavalitsusest, kus enamik rahvastikust (65%) hääletas annekteerimise poolt Serblaste, Horvaatide ja Sloveenide Kuningriiki (Jugoslaavia).
UEFA Meistrite Liiga finaal 2016
Mängupaik
2016. aasta UEFA Meistrite Liiga turniiri finaal toimus esimest korda San Sirol ja mitte kumbki staadioni üürnikest ei saanud sellest osa, kuna pärast halba esitlust kohalikus liigas ei suutnud AC Milan ega Milano Inter Euroopa võistlustele kvalifitseeruda.
Feistritz ob Bleiburg
Rahvastik
2001. aasta rahvaloenduse andmetel olid 33,3% rahvastikust Kärnteni sloveenid.
UEFA Meistrite Liiga finaal 2016
Taust
Meistrite Liiga ajaloos kuuendat korda mängisid turniiri finaalis meeskonnad samast riigis, kolmandat korda olid mõlemad klubid Hispaaniast ja teist korda ka samast linnast.
Real Madridi finaalivõit kindlustas ka selle, et Madridist sai kõige edukam linn, mis on võitnud Euroopa Karika 11 finaali, osalenud 17 finaalis ja lisaks saanud veel 16 võitu kõikides UEFA klubivõistlustes. Eelnev rekord kuulus Milanole 10 võiduga ja 16 finaaliga Euroopa Karikal ja 15 võiduga kõikides UEFA klubivõistlustes.
Real Madrid jõudis 2016. aastal Meistrite Liiga finaali 14. korda pärast 1:0 võitu Manchester City üle ja sai võimaluse võita rekordilise 11. tiitli. Eelnevalt võitsid nad turniiri aastatel 1956, 1957, 1958, 1959, 1960, 1966, 1998, 2000, 2002 ja 2014 ning kaotasid aastail 1962, 1964 ja 1981. See oli nende 18. finaal UEFA klubivõistlustel, nad on mänginud ka UEFA Karikavõitjate Karika finaalides (kaotades aastatel 1971 ja 1983) ja kahes UEFA Karika finaalis (võites aastatel 1985 ja 1986). Nende peatreener Zinedine Zidane, kes lõi Real Madridi võiduvärava 2002. aasta Meistrite Liiga finaalis, sai järjekorras seitsmendaks inimeseks, kes on võitnud Meistrite Liiga nii mängija kui peatreenerina. Varasemast kuuluvad sellesse nimekirja Miguel Muñoz, Giovanni Trapattoni, Johan Cruyff, Carlo Ancelotti, Frank Rijkaard ja Pep Guardiola.
Atlético Madrid jõudis oma kolmandasse Euroopa Karika finaali pärast mängu Müncheni Bayerniga, kellega kokkuvõttes jäädi 2:2 viiki. Atlético Madridi eelmised kaks finaali olid aastatel 1974 ja 2014, mis mõlemad lõppesid kaotusega vastavalt Müncheni Bayernile ja Real Madridile. Klubi on mänginud ka kolmes Karikavõitjate Karika finaalis (võites 1962 ja kaotades aastatel 1963 ja 1986) ja kahes Euroopa Liiga finaalis (võites aastatel 2010 ja 2012). 2012. aastal juhendas meeskonda treener Diego Simeone, kellel oli 2014. aastal võimalus liituda oma kaasmaalaste Luis Carniglia ja Helenio Herreraga kui ainsate mitteeurooplasest peatreeneritega, kes on võitnud Euroopa karika / Meistrite Liiga.
Kui Atlético Madrid oleks Meistrite Liiga finaalmängu 2016. aastal võitnud, läinuks nad Juventuse, Amsterdami Ajaxi, Müncheni Bayerni ja Chelsea kõrval selliste klubide kirja, kes on võitnud kolm peamist Euroopa klubivõistlust. Ent kaotustulemusega sai neist hoopis esimene klubi, kes on kaotanud oma esimesed kolm Euroopa Karika finaali.
Enne 2014. aasta finaali, mille Real Madrid võitis pärast lisaaega 4:1, on ainsad Madridi derbi mängud Euroopa võistlustel toimunud Euroopa Karika poolfinaalis 1959. aastal, kui Real Madrid võitis 2:1 korduskohtumises pärast kokkuvõtlikku 2:2 viiki, ja UEFA Meistrite Liiga 2015. aasta veerandfinaalis, kus Real Madrid võitis kokkuvõttes 1:0.
Teekond finaali
Märkus: Kõikides tulemustes on finalistide skoor märgitud esimesena (K: kodus; V: võõrsil).
Suursaadikud
Finaali suursaadikuteks olid endine Argentina rahvuskoondislane Javier Zanetti, kes võitis Meistrite Liiga 2010. aasta finaali Milano Interiga Müncheni Bayerni vastu, ning endine Itaalia rahvuskoondislane Paolo Maldini, kes võitis Milaniga viis Euroopa Karika finaali.
Piletimüük
Staadioni mahutavus finaaliks oli 71 500 pealtvaatajat, fännidele ja üldisele publikule tehti saadavaks 46 000 piletit, millest mõlema finalisti meeskonnad said 20 000 piletit. Ülejäänud 6000 piletit müüdi fännidele üle maailma läbi UEFA veebilehe ajavahemikul 1.–14. märts 2016. Pileteid müüdi neljas hinnaklassis: 440, 320, 160 ja 70 eurot. Ülejäänud piletid eraldati kohalikule korraldavale komiteele, UEFA-le ja jalgpalliliitudele, reklaamipartneritele, ülekandjatele ning aukülalistele.
Avatseremoonia
Mängu avatseremoonial esines Ameerika laulja Alicia Keys. See oli esimene kord, kui Meistrite Liiga finaalis toimus elava muusikaga esitus. Itaalia tenor Andrea Bocelli esitas UEFA Meistrite Liiga hümni.
Seotud üritused
UEFA Naiste Meistrite Liiga 2016. aasta finaal toimus kaks päeva varem, 26. mail 2016 Mapei staadionil Reggio Emilias.
Iga-aastane UEFA Meistrite festival toimus 26.–29. mai 2016 Milano Piazza del Duomol.
Ametnikud
Inglismaa kohtunik Mark Clattenburg kuulutati UEFA poolt finaalikohtunikuks 10. mail 2016.
Väravajoone tehnoloogia
Mängus kasutati Kotkasilma väravajoone tehnoloogiat. See oli esimene UEFA Meistrite Liiga finaal, kus kasutati väravajoone tehnoloogiat, pärast seda kui UEFA täitevkomitee selle jaanuaris 2016 heaks kiitis.
Kokkuvõte
Real Madrid domineeris pallivaldamist mängu alguses. Kuuendal minutil saatis Gareth Bale karistuslöögi Atlético Madridi karistusalasse, mille sai kätte Casemiro. Tema väravale suunatud löögi tõrjus üle otsajoone väravavaht Jan Oblak. Viis minutit hiljem teenis Dani Carvajal mängu esimese kollase kaardi, kui jäi olukorda hiljaks ja võttis Antoine Griezmanni maha. 15. minutil saatis Toni Kroos karistuslöögi Atlético karistusalasse, mille leidis Bale. Jätkuolukorras lõi Sergio Ramos palli Oblakist mööda ja viis Reali 1:0 juhtima. Värav jäi jõusse hoolimata videopildi tõendusest, et Ramos oli suluseisus.
46. minutil teenis Fernando Torres Atléticole penalti, kui Pepe tegi tema vastu tagant vea. Real Madridi väravavaht Keylor Navas teenis mängu viivitamise eest kollase kaardi. Griezmanni löödud penalti lendas rikošetiga üle värava. 79. minutil viigistas Atlético seisu, kui Juanfrani tsenderduse leidis värava ees olnud vahetusmängija Yannick Carrasco, kes palli edasi väravasse suunas. Mängu seis püsis 1:1 kuni 90. minuti lõpuni ning mäng läks lisaajale.
Pärast väravateta 30 minutit otsustati mäng penaltiseeriaga. Juanfran eksis Atlético neljanda penaltiga, lüües palli posti, mis andis Cristiano Ronaldole võimaluse Reali 11. Meistrite Liiga tiitel kindlustada.
Detailid
Kodumeeskond (administratiivse poole jaoks) selgitati lisaloosimisel, mis toimus pärast poolfinaalide loosimist 15. aprill 2016 UEFA peakontoris Nyonis Šveitsis.
Mängujärgne
See mäng oli 11. Euroopa Karika/Meistrite Liiga finaal, mis otsustati penaltiseeriaga. Võiduga teenis Real Madrid rekordilise 11. Euroopa Karika/Meistrite Liiga tiitli. See oli Real Madridi 14. kord osaleda Euroopa Karika/Meistrite Liiga finaalis. Alates 1981. aastast ei ole nad kaotanud ühtegi finaali. Seevastu Atlético Madridist sai esimene klubi, kes on kaotanud oma esimesed kolm finaali. Juventus ja Barcelona kaotasid oma kaks esimest finaali, kuid võitsid kolmandal katsel vastavalt aastatel 1985 ja 1992. Atlético kolmas kaotus Euroopa Karika finaalis paneb neid ühele pulgale Barcelonaga, alla jäädakse Juventusele (kuus kaotust), Müncheni Bayernile ja Benficale (mõlemal viis kaotust).
Ramos, kes lõi mängu avavärava, on viies mängija, kes on löönud värava kahes Meistrite Liiga finaalis. Ta polnud võistlustel väravat löönud alates 2014. aasta finaalist, kus lõi Atlético Madridi vastu viigivärava. Carrascost sai teise poolaja viigiväravaga esimene belglane, kes on Meistrite Liiga finaalis värava löönud.
Real Madridi treenerist Zidane'ist sai esimene Prantsusmaa treener, kes on võitnud Meistrite Liiga ja seitsmes inimene, kes on võitnud Meistrite Liiga nii mängija kui treenerina. Esimesena selle saavutanud Muñoz tegi seda samuti Real Madridiga (mängijana aastatel 1956 ja 1957 ning treenerina 1960. ja 1966. aastail).
Finaalmängu ajal rünnati Real Madridi fänne Iraagis teist korda, mis tõstis hukkunute arvu kokku vähemalt 29 peale. Pärast rünnakut pühendas klubi president Florentino Perez Real Madridi võidu selles rünnakus hukkunud ja Islamiriigi poolt tapetud fännidele ja teistele klubi austajatele Iraagis. Pärast esimest rünnakut kandsid mängijad musta käepaela ja viidi läbi minutiline leinapaus.
Reaktsioonid
Zidane väljendas uhkust olla Real Madridi treener ja võita Meistrite Liiga turniir sama klubiga nii mängija, abitreeneri kui ka peatreenerina. Ta ütles pärast võitu: "Mõlemad meeskonnad pääsesid täitsa lõppu – penaltid läksid meie õnneks, kuid oleks võinud vabalt minna teisiti. Õnnitlused Atléticole ja [Diego] Simeonele. Ta on suurepärane treener, kuid loomulikult olen ma õnnelik selle võidu üle." Simeone õnnitles Real Madridi nende võidu puhul, öeldes: "Nad olid taaskord meist paremad, sel korral penaltitega". Kui küsiti, kas ta jätkab karjääri Atlético Madridis, vastas Simeone: "Minu plaan on mõelda. See on kõik."
Ronaldo ütles pärast mängu meediale, et ta palus, et saaks võtta viienda penalti, kuna tal "oli visioon", et ta lööb võiduvärava. Ta lisas: "Penaltid on alati loterii, sa ei tea iial, mis juhtub, aga meie meeskond näitas rohkem kogemust ja me näitasime seda, lüües kõik penaltid sisse". Bale ütles, et ta oli krampides, aga kirjeldas võitu kui suurepärast tunnet. Ta ütles ka, et närveeris pärast oma penaltit, kuid mitte seda lüües. Oma derbi rivaali alistamise kohta lisas Bale: "See on kõige tähtsam asi [oma rivaali alistamine]. Loomulikult andsid nad meile suurepärase mängu ja loomulikult tunnen natuke neile kaasa, aga finaal on finaal ja sa pead selle võitma." Luka Modrić ütles meediale, et ta on väga õnnelik ja uhke võidu üle ja et meeskond näitas tõelist karakterit kuni mängu lõpuni. Ta lisas: "Me väärisime seda võitu. Ma tunnen Atléticole kaasa, aga ma tunnen meie enda üle rõõmu, et me selle mängu võitsime. See on Real Madridi võistlus. See on undecima ('üheteistkümnes'). See auhind kuulub Real Madridile, sest see on maailma parim klubi."
James Mirrlees
James Alexander Mirrlees (5. juulil 1936 – 29. august 2018) oli Šotimaa majandusteadlane.
Lučenec
Lučenec (ungari Losonc, saksa Lizenz) on linn Slovakkia keskosas Banská Bystrica maakonnas, Lučeneci ringkonna halduskeskus. Asub Ipolyi keskjooksul.
Linna on esmamainitud 1247. aastal. 1918. aastani kuulus linn Ungari Kuningriigile. 1938–1945 kuulus Ungarile.
1910 oli linnaelanikest 82% ungarlased. Tänapäeval on ungarlasi umbes 16% elanikest. thumb|tühi|400px|Lučenec
Eesti National Film
Eesti National Film oli Eesti filmitootja.
Žerdjanka
Žerdjanka (vene Жердянка) on mitme geograafilise objekti nimi või nime osa:
Surnud 15. juulil
Siin loetletakse 15. juulil surnud tuntud isikuid.
Beppe Grillo
pisi|Beppe Grillo (aastal 2012) Giuseppe Piero "Beppe" Grillo (sündinud 21. juulil 1948 Genovas) on Itaalia satiirik, blogija ja poliitik.
Ta asutas 2009. aastal opositsioonilise Viie tähe liikumise.
Elise Metsanurk
Elise Metsanurk (sündinud 8. mail 1997) on eesti näitleja, lavastaja ja dramaturg.
Ta on lõpetanud 2016. aastal Hugo Treffneri Gümnaasiumi ja 2020. aastal Eesti Muusika- ja Teatriakadeemia lavakunstikooli 29. lennu. Tema kursuse juhendajateks olid Anu Lamp ja Elmo Nüganen.
Alates 2020. aasta sügisest töötab Elise Metsanurk näitlejana Tartu Uues Teatris. Tema kursusekaaslastest töötavad samas teatris Andreas Aadel, Martin Kork ja Ekke Hekles.
Looming
2019. aastal lavastas Elise Metsanurk koos Andreas Aadli ja Mihkel Kohavaga Anton Tšehhovi novellide põhjal lavastuse “Liiga palju armastust”, mida mängiti Kuressaare Teatri Sadamaaidas. 2020. aasta veebruaris esietendus Oskar Lutsu "Laul õnnest" Vanemuises ja 2021. aasta jaanuaris originaaldramaturgiline "Video: Täielik šokk! Sündmuskohal kaos, tuvid minestuses" Tartu Uues Teatris. Lisaks lavastamisele on Metsanurk dramatiseerinud Tallinna Linnateatri "Rogožini" ja 2020. aastal Tartu Uues Teatris esietendunud "Mängu ilu", milles mängis Elise Metsanurk ka ise.
Aragoni keel
Aragoni keel on romaani keelte hulka kuuluv keel, mida räägib Püreneede orgudes Aragónis 10 000 – 30 000 inimest. Aragoni keelel on mitu murret.
Wellsburg
Wellsburg on mitme asula nimi USA-s:
BlackBerry Storm
BlackBerry Storm on puutetundliku ekraaniga nutitelefon, mida toodab Kanada firma Research In Motion (RIM). See on RIM-i esimene puutetundliku ekraaniga seade. See kuulub BlackBerry 9500 mobiiltelefonide seeriasse. Seadme eesmärgiks on olla otsene konkurent teistele puutetundlikele seadmetele (iPhone, Sony Mylo 2, Nokia 5800).
Storm on saanud erinevad hinnanguid kriitikutelt, mõnel leiavad, et puuteekraan on raskesti kasutatav või on leidnud mõne vea, teised aga kiidavad Stormi suurepärast kõnekvaliteeti ja äriks loodud võimalusi.
Riistvara
Storm kasutab MSM7600 Qualcommi kahetuumalist protsessorit koos ARM11 400 MHz ja ARM9 274 MHz. Seadmel on 1 GB sisemälu. 128 megabaiti NVRAM ja mälukaardipesa, mis toetab kuni 32 GB microSD-mälukaarti. Verizon Wireless, Bell Mobility ja Tely Mobility on seadmega kaasas olevale 8 GB mälukaardile juba eelinstallitud.
Ekraan ja sisend
Stormil on 8,3 cm TFT-LCD mahutundlik puuteekraan, mil on 360x480 resolutsioon ning mis on võimeline kuvama kuni 65 536 värvi. Ekraan hõlmab ka tehnoloogiat SurePress, mis on loodud RIM-i poolt. See tehnoloogia lubab ekraanil alla vajutada, nagu päris nuppu, andes niiviisi füüsilist tagasisidet. Vaikimisi Storm kasutab SureType sõnastikupõhist süsteemi, nagu teised Blackperry telefonid, kui neid hoitakse vertikaalses asendis ning kui hoida horisontaalses asendis, siis kasutatakse QWERTY-klaviatuuri. Uuemad versioonid Blackberry OS lubavad Stormil kasutada QWERTY-klaviatuuri ka vertikaalses asendis. Stormi ekraani kohta on tulnud kaebusi nagu näiteks ekraani kokkujooksmine või siis vale nupu vajutuse registreerimine.
Stormi 3,2-megapiksline kaamera asub telefoni tagaküljel, olemas on näiteks välklamp ja automaatteravustamine. Kaameraga saab salvestada videot, mille maksimaalne resolutsioon on 480 × 352 pikslit.
Estofilm
Estofilm oli Eesti filmitootja.
1989 tootis Estofilm dokumentaalfilmi "Hitler & Stalin 1939".
Euroopa välisteenistus
Euroopa välisteenistus (inglise keeles: European External Action Service, lühend EEAS) on Euroopa Liidu diplomaatiline teenistus. EEAS haldab Euroopa Liidu diplomaatilisi suhteid kolmandate riikidega ning korraldab Euroopa Liidu välis- ja julgeolekupoliitikat. Välisteenistuse peamine siht on muuta Euroopa Liidu välispoliitika järjepidavamaks ja tõhusamaks ja suurendada Euroopa mõju maailmas. EEAS asutati 2011. aastal ning seda juhib Euroopa Liidu välisasjade ja julgeolekupoliitika kõrge esindaja.
Koosseis ja ülesanded
Välisteenistuses pakub hetkeseisuga tööd üle 4500 töötajale. Praegune EEASi struktuur kehtib 1. septembrist 2021. Euroopa välisteenistust juhib liidu välisasjade ja julgeolekupoliitika kõrge esindaja, kuigi igapäevase asjaajamise eest vastutab organisatsioonis peamiselt Euroopa Liidu välisteenistuse peasekretär, kelleks hetkel on Stefano Sannino. Nii peamaja kui ka välisesindused toetavad oma tööga Euroopa liidu välisasjade kõrget esindajat liidu välis- ja julgeolekupoliitika korraldamisel ning teevad koostööd ELi riikide, ÜRO ja teiste juhtivate osalejate diplomaatiliste teenistustega. Euroopa välisteenistus koosneb: